text: Han prædiker for 200.000 juleaften
  23 december 2011 kl. 18.11
  I morgen er det juleaften og det betyder fyldte kirker over hele landet. Men for dem der ikke kan komme udendørs, er der julegudstjeneste på DR1. 
  I år bliver den livetransmiteret fra Engum Kirke ved Vejle hvor den lokale præst Preben Kok skal prædike for hele landet.
  Det er 37. gang at sognepræst Preben Kok skal prædike til julegudstjeneste i Engum Kirke. Kirken kan huse 400, når den er fyldt til bristepunktet juleaften, men i år er der over 200.000 flere som følger med. 
  Preben Kok har som sædvanlig skrevet sin juleprædiken i rigtig god tid - men hvad den handler om, vil Preben Kok selvfølgelig ikke afsløre, men han har taget udgangspunkt i en af figurerne i kirken.
  